Diari Oficial de la Generalitat Valenciana


Sumari del DOGV 8905, del 15-09-2020 (2020/7316)

RESOLUCIÓ de 10 de setembre de 2020, de la Vicepresidència i Conselleria d'Igualtat i Polítiques Inclusives, per la qual es concedeixen subvencions destinades a la realització de projectes dirigits a la integració social de persones immigrants.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8905

Data del DOGV
:   15-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7316


Data del document
:   10-09-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 10 de setembre de 2020, de la Vicepresidència i Conselleria d'Igualtat i Polítiques Inclusives, per la qual es concedeixen subvencions destinades a la realització de projectes dirigits a la integració social de persones immigrants. [2020/7316]  
Mitjançant la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, es van convocar subvencions destinades a la realització de projectes dirigits a la integració social de persones immigrants, en règim de concurrència competitiva, per a l'exercici 2020 (DOGV 8710, 3 de gener). La convocatòria es dirigeix a les entitats privades sense ànim de lucre que complisquen els requisits establits en l'article 2 i les obligacions recollides en l'article 3 de l'Ordre 1/2018, de 2 de febrer, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de subvencions per a la integració social de persones immigrants.  
Poden ser objecte d'aquesta subvenció els projectes d'integració social de persones immigrants que s'emmarquen en algun dels següents programes:  
A.1. Acolliment integral, incloent-hi allotjament i manutenció.  
A.2. Primer acolliment i acompanyament, mediació intercultural i promoció de la interculturalitat.  
A.3. Intervenció social amb població immigrant a través d'un sistema de treball en xarxa.  
La tramitació d'aquesta convocatòria es va iniciar a l'empara de les previsions del projecte de Llei de pressupostos de la Generalitat per a l'exercici 2020, i abans de l'aprovació, conforme amb el procediment de tramitació anticipada d'expedients de despesa prevista en la normativa aplicable (articles 41,166 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com l'Ordre de 26 de setembre de 1994, de la Conselleria d'Economia i Hisenda).  
D'acord amb el que es preveu en l'article 22.1 de la Llei 38/2003, de 17 de novembre, general de subvencions, així com en l'article 8.1 de l'Ordre 1/2018, de 2 de febrer, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a la realització de projectes dirigits a la integració social de persones immigrants, la direcció general competent en matèria d'integració de persones immigrants ha sigut l'òrgan encarregat de la instrucció de les sol·licituds.  
  
Mitjançant la Resolució de 10 de juliol de 2020, de la Vicepresidència i Conselleria d'Igualtat i Polítiques Inclusives, es va donar publicitat al crèdit que finança les ajudes convocades mitjançant la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les subvencions destinades a la realització de projectes dirigits a la integració social de persones immigrants (DOGV 8856, 14 de juliol), línia S7672000.  
De conformitat amb el que es preveu en l'article 9 de l'Ordre 1/2018, de 2 de febrer, de la Vicepresidència del Consell i Conselleria d'Igualtat i Polítiques Inclusives, el dia 15 de juliol de 2020 es va reunir la comissió d'avaluació amb la finalitat de formular una proposta de resolució conforme amb el contingut de l'acta subscrita per totes les persones que són membres d'aquesta comissió.  
L'apartat segon del resolc huité de la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen les presents subvencions, delega en la persona titular de la direcció general competent en matèria d'igualtat en la diversitat la resolució de les sol·licituds presentades. Per això, en ús de la facultat conferida, i amb càrrec al programa pressupostari 313.80, Igualtat en la diversitat, de la Llei 10/2019, de 27 de desembre, de 2019, de pressupostos de la Generalitat per a l'exercici 2020 (DOGV 8708, 31 de desembre), resolc:  
  
  
Primer  
Acceptar la proposta de resolució de la comissió d'avaluació en els seus termes.  
  
Segon  
1. Sol·licituds excloses  
Excloure de la convocatòria i, per tant, els seus projectes del procés de valoració, les sol·licituds de les entitats que a continuació es relacionen pels següents motius:  
1. Presentació de la sol·licitud i documentació annexa per mitjans no electrònics i fora del termini establit (resolc cinqué de la resolució de convocatòria).  
2. Desistiment de la sol·licitud per impossibilitat de realitzar el projecte presentat.  
3. Desenvolupar activitats diferents de la finalitat de la subvenció (article 2.1.a de l'ordre reguladora de les bases).  
4. Desistiment de la sol·licitud per no esmenar en el termini establit la documentació requerida (article 7.2 de l'ordre reguladora de les bases).  
5. Projectes d'inserció sociolaboral (resolc primer de la resolució de convocatòria).  
6. Renúncia a instàncies de part.  
7. Per mancar del nombre d'entitats mínim que s'exigeix per als projectes d'intervenció social amb persones immigrants que adopten un sistema de treball en xarxa (article 4.1 de l'ordre reguladora de les bases).  
8. Per mancar de la preceptiva inscripció en el Registre General de Titulars d'Activitats, de Serveis i Centres de Serveis Socials de la Comunitat Valenciana (Decret 59/2019, de 12 d'abril, del Consell).  
  
  
2. Projectes subvencionats  
Concedir una subvenció als projectes de les entitats que es relacionen a continuació, per l'import total d'1.568.788,55 euros, d'acord amb la consignació pressupostària existent en la línia de subvenció S7672000, segons estableix la Resolució de 10 de juliol de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions destinades a la realització de projectes dirigits a la integració social de persones immigrants, en règim de concurrència competitiva, per a l'exercici 2020 (DOGV 8710, 3 de gener).   
  
  
3. Projectes no subvencionats  
No se subvencionen els projectes que a continuació es relacionen, pel motiu que en cada cas s'indica:  
Per no haver obtingut la puntuació mínima exigida en l'article 10.3 de l'Ordre 1/2018, de 2 de febrer, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a la realització de projectes dirigits a la integració social de persones immigrants:  
  
  
Tercer  
El règim de pagament de les ajudes serà l'establit en l'apartat segon de l'article únic del Decret llei 5/2020, de 29 de maig, del Consell, de mesures urgents en l'àmbit dels serveis socials i de suport al tercer sector d'acció social per la Covid-19, que disposa que s'anticiparà el 100 % de l'import de l'ajuda concedida, sense que hi siguen aplicables ni la limitació de l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ni les excepcions de l'article 44 de la Llei 10/2019, de 27 de desembre, de pressupostos de la Generalitat per a l'exercici 2020.  
  
  
Quart  
Les entitats beneficiàries presentaran la justificació del projecte subvencionat davant de la direcció general competent per a la instrucció. Aquesta justificació s'haurà d'efectuar d'acord amb el que s'estableix en l'article 14 de l'Ordre i en el Decret llei 5/2020, de 29 de maig, del Consell, de mesures urgents en l'àmbit dels serveis socials i de suport al tercer sector d'acció social per la Covid-19.  
Mitjançant l'apartat primer de l'article únic del mencionat decret s'amplia fins al 31 de març de 2021 el termini de realització d'actuacions subvencionables dels projectes vinculats a la present línia de subvenció.  
El termini per a la justificació del projecte subvencionat i de les despeses corresponents a la totalitat de la subvenció finalitzarà, com a data màxima, el dia 30 d'abril de 2021.  
  
Cinqué  
Contra la present resolució, que posa fi a la via administrativa, es podrà interposar potestativament un recurs de reposició davant de la vicepresidenta del Consell i consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-s'hi directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-s'hi qualsevol altre que s'estime pertinent.  
  
València, 10 de setembre de 2020.- La vicepresidenta del Consell i consellera d'Igualtat i Polítiques Inclusives, p. d., (art. 13 de l'Ordre 13/2016, de 31 de maig), el director general d'Igualtat en la Diversitat: José de Lamo Pastor.